SYDVIETNAM 1962
Dygtig, Bo Tat!
Vi skal hjem, Linh!
6 ÅR SENERE
Op med jer! Jeg hedder Doyle og skal med jer. Af sted.
Kaptajn Doyle, vi kan ikke tage den korteste vej.
Beaucoup nordvietnamesere. Vi må tage den pæne tur.
Klokken 14!
"Bedstefar Charlie" har en.51. Han er der hver dag.
Han kunne ikke ramme en ladeport...
Flot, Charlie!
Har du en til?
Tak for turen!
Dårlig rotte? Rotterne her gør folk syge. Slanger er bedre.
- Nej tak. - Er De kaptajn Doyle?
Jeg hedder Jhon.
- Hvor er kaptajn Cahill? - Længere fremme. Hvil Dem nu.
- Når vi har spist, går vi. - Vi mødes deroppe.
Prøv med 30 kilo på ryggen.
De er ikke vant til luften så højt oppe.
- Kender De kaptajn Sam? - Jeg kender til ham.
Det gør alle. Han er en legende. Hvor er han?
- Cahill? - Der er Sam.
- I hvilken hytte? - Nej, der!
Kaptajn Samuel Cahill? SOG/OP 39?
Stands!
Det er kaptajn Doyle. Han skal afløse mig.
De er æresgæst.
Tak for velkomsten.
Vi har ventet på Dem. Var det slemt op ad bakken?
Betydningsfulde besøgendes ankomst fejres altid med en vinceremoni.
Men her fejrer de også, når det bliver tirsdag!
Det er numpai, risvin. Det smager som sukkervand med bræk i.
- Er det ikke tidligt at være fuld? - De er nødt til at drikke det hele.
Spyt det under ingen omstændigheder ud. Det er at fornærme høvdingen.
- Nu kan vi måske gå hen og... - Først skal De møde Po.
- Landsbyens ældste? - Lidt.
Han kommer nu. Luk øjnene. Po vil røre ved Deres ansigt.
- Hvabehar? - Man må ikke fornærme Po.
Det er værre end at spytte vinen ud. Luk øjnene.
Luk øjnene.
Det er nordvietnamesisk territorium. Da montagnarderne hjælper os, -
- er de ude på at terrorisere dem. Regel et: Giv dem ingen anledning.
Det var derfor, De ikke kunne flyve direkte hertil.
- Hvad er regel to? - Glem aldrig regel et.
Det kan jeg vist godt huske.
- Jeg har en uge til at lære Dem op. - Jeg kan skam klare jobbet.
- Hvordan? Ifølge reglementet? - Er der er en bedre måde?
Jeg skal ordne noget. Jhon viser Dem rundt og besvarer spørgsmål.
Jeg kom ikke for at blive vist rundt. Jeg skal direkte til stien.
Transporterne begynder efter midnat. Lær landsbyen at kende inden da.
Disse mennesker har reddet mit liv.
- Hvad er det? - Skoven giver os så meget.
Vi lægger gaver for at blive beskyttet af de gode ånder.
- Hun er ikke bare et stort kæledyr? - Nej, vi bruger elefanterne.
Min far, hans far og hans far. Altid.
Krigen driver elefanterne sydpå. Dak Nhe er heldig at have en.
Det glæder mig. Skal vi ikke?
- Skal vi ikke ud til stien? - Senere, har Sam sagt.
Nu arbejder du for mig. Hvor er stien?
Det har jeg glemt.
- Slik? - Jeg har ingen slik. Gå med jer.
- Jeg deler ud af det. - Slik!
Slik, slik!
Jeg har kun ét stykke. Kan I forstå det?
Alle tiders...
- Er det den? - Ho Chi Minh-stien.
Er De skuffet? Det blev jeg.
Jeg forventede noget etableret, men det er netop fidusen.
Hvis vi sønderbomber den, flytter de den bare.
Via stien forsyner de en hel hær. De bliver bare ved.
Se der!
Skulderaffyrede luftværnsraketter.
Det er anden sending i denne uge.
Amerika forærer ikke noget væk.
Glem ikke det!
- Skyd ikke mit barn! - Hold mund!
Alle, der hjælper amerikanerne, skal straffes!
Oberst Nguyen, er det her virkelig nødvendigt?
De synes ikke, at jeg skal gøre det, Quang? Så får De lov!
- De bragte onde ånder med Dem! - Det var ikke min skyld!
Drengen tog chokoladen! Han stjal den og stak af.
Godt, det var min skyld. Jeg er ked af, elefanten er død.
- Kunne jeg vække ham til live... - Vi vil ikke have Dem her. Gå!
Fint!
- Måske kan De! - Hvad?
Traditionen byder, at klokken tolv på nymånefestivalens sidste dag -
- rider Ildens Konge ind på byens elefant. Det skal klares til fredag.
- Hvad skal klares? - Duan...
Jeg lover, at når Ildens Konge kommer ind i landsbyen, -
- så bliver det ikke til fods. Han skaffer en ny elefant.
Jeg skaffer dem ikke nogen elefant. Nul!
- De har hjulpet os. - Giv dem en traktor!
- En traktor holder ikke... - Ingenting, så!
- De har været for længe i junglen! - Hold kæft!
Byens støtte er vigtig for vores virksomhed.
Hvis vi ikke skaffer en elefant, mister vi den.
Vi har ikke brug for den. Ganske enkelt.
Måske har vi ikke, og måske har vi. Vi må gå både med livrem og seler.
- Skaf en elefant. - Vi må have hjælp. Fem mand er nok.
I får to. To af mine bedste og smarteste.
Af sted med jer, og gør mig nu ikke flov.
Nej, sir.
Stop en halv. Har vi ikke glemt noget?
- Hvem skal lede udflugten? - Mig!
I har nok begge gode grunde, men jeg er ligeglad.
Lige eller ulige? Et...
Lige!
- Korporal Ashford? - Han er i teltet.
- Ashford! Slæb røven herud! - Sir? Han kommer ikke ud.
- Hvorfor ikke? - Han skal hjemsendes om en uge.
Han løber ingen risiko. Han har ikke været ude i to dage.
Granat! Hvem fanden er det, der skal være sjov?
Beklager...
Pak og vær klar til afgang klokken 13. De er blevet overført.
- Det er en spøg, ikke? - Det tør siges.
Det kan De ikke... Jeg flyver hjem om syv dage.
168 timer...
- Det er så tæt på... - Klokken 13, Ashford.
- Korporal Farley? - Javel, sir!
Hvad er vores opgave? Eller er den hemmelig?
Ja, netop.
- Hvor er du fra, Farley? - Iowa, eller som min onkel siger:
Iowa er bønder i gæld. Han siger ikke meget efter mejetærskerulykken.
Mor siger, han er kommet sig, men ikke jeg.
- Så du har været på en gård? - Ja, min far har malkekvæg.
- Så du er vant til dyr? - Javel, sir.
Men dyr kan ikke lide mig. Det har de aldrig kunnet.
Så jeg havde det ikke let.
Det var sgu derfor, jeg lod mig hverve. For at slippe for dyrene!
Jeg skal bruge 25 Submariner-ure à 300 dollars.
Jeg har venner, som ingen respekt har for menneskeliv.
Siger jeg til, får jeg dit hoved i en pose på mit bord.
General, det er ordnet! 425 stykket. En fornøjelse at handle med Dem!
Hils Deres smukke hustru og datter...
Jeg mente ingenting, sir... Jeg har en anden samtale.
Hvor var vi? Jeg havde dit hoved i en pose...
350? Fint. Send dem til general John Richardson i Da Nang.
Tak. Du bør nu alligevel lade nogen prøvesmage din mad.
- Jeg troede, du var død. - Du håbede, at jeg var død.
- Hvad kan jeg hjælpe med? - Vi har brug for noget.
- Ikke morsomt. - En elefant til i morgen.
- Eller kan du ikke klare det? - Prøv ikke med det der, Cahill.
Alle ved, at jeg kan skaffe hvad som helst.
Men jeg skal have fem dages orlov. I morgen slikker jeg sol på Hawaii.
- Du skal skaffe os elefanten. - Ellers?
Vil du tage det med 64. bataljon op igen? Kødet var lidt gammelt...
Lidt? Nogle af soldaterne tilbragte en uge på latrinet.
Det er forbi. Nu har jeg højtstående venner, der beskytter mig.
Jeg ved andet om dig, Poole.
Intet, du ved om mig, kan afholde mig fra at tage flyet til Honolulu.
- 300 kilometer midt i en krig! - Den må køres i lastbil til Dak Nhe.
Det tager tre dage, plus en dag til fods. Vi kan nå det til på fredag!
Jeg tænkte på fly.
Et fragtfly møder os ved Ban Don.
Vi flyver den til landingsbanen nær Dak Nhe, -
- jeres venner har den i eftermiddag, og jeg er i Waikiki før solnedgang.
Du ville have en uge! Godt klaret, Poole.
Vi nærmer os Ban Don.
Vi kan ikke lande i rismarkerne, så vi må lande bag landsbyen.
Her har været hedt. Der er vist ro nu.
- "Vist"? Lander du på det? - Hav våbnene klar!
Det her er ikke så slemt. Her er ret roligt...
Vi fortsætter.
Du ville have elefanter, Cahill. Her er de. De er endda flotte.
Du prøver sikkert at pådutte os mænd i elefantdragter.
Y B'ham?
Jeg fører forhandlingerne. Jeg talte med ham over radioen.
Han tror, han er hård, men jeg knækker ham.
Goddag. Vi blev enige om 40.000.
Der er ekstraudgifter: Skatter, rengøring...
- Jeg forstår... - 60.000.
60.000? Nej, 45.000.
60.000!
50.000.
- De kan jo forhandle Dem til alt? - Ja, med magt.
- Han er ligeglad med handlen. - Hvad vil han have?
60.000 piastre. Rekvisitionen dækker kun 50.000.
10.000 er kun 150 dollars. Det kan vi tre godt rejse.
- 50.000 er vores sidste bud. - Vi har pengene!
Private midler må ikke bruges til tjenesteindkøb. Forstået?
Giv ham vores bud.
Nu forstår jeg det. Den perfekte udvej for Dem.
Uden købet er opgaven afblæst. Det er lige det, De ville.
Vi vender tilbage til landingsbanen og anmoder om en helikopter.
Kom, Poole.
Lad gå, 50.000!
Sikke en forhandler.
Ærværdige herre, kan vi så gå ned til floden og udvælge en elefant?
For 50.000 får De ikke en fra floden. For 50.000 får De Bo Tat.
Bo Tat!
Bo Tat er en hun, ikke en han. Drengen er Linh. Følger med Bo Tat.
- Nej, drengen følger ikke med. - Drengen følger med Bo Tat.
- Vi skal langt. Linhs familie... - Han har ingen familie. Alle dræbt.
- I krigen? - Nej, af en meteor.
- Jo, i krigen. - Hvilken side?
- Spiller det nogen rolle? - Drengen bør blive her.
Han hører ikke til her. Han kommer nordfra.
- Vi tager ham med. - Nej, vi gør ej!
- Jeg tager ansvaret for ham. - Nej!
- Hvem af os kan styre en elefant? - Min fede kæreste adlød mig aldrig.
Mr. Y B'ham, De ved vel, hvordan man styrer elefanter?
Efter et liv med elefanter ved jeg intet?
Er han sarkastisk, eller hvad?
- Vil De følge med? - 20.000 piastre.
Fint!
Godt, Doyle. Mr Y B'ham er perfekt. Men der er et problem...
Han stirrer ikke, fordi han er en vis mand. Han er stæreblind.
Y B'ham er ikke blind!
Y B'ham er blind.
10.000 piastre?
- Sikke en udsigt. - Jeg ser kun en elefantrumpe!
Hvad så?
Jeg har prøvet vietnamesisk, khmer, fransk og jeh.
- Hold øje med ham. - Deroppe ses han tydeligt.
Vores side kan have dræbt familien. Måske hader han amerikanere.
- Jeg kan ikke stole på ham endnu. - Netop! Linh kan man ikke stole på.
Linh og amerikanere stoler ikke på hinanden. Alt er fint-fint.
Elefanten vinker farvel, ikke? Han skal vel ikke med?
- Hvorfor ikke? - Hvorfor ikke? Det er jo en elefant.
Man kan ikke have en elefant med i et fly.
Rører den sig, taber jeg trim, og vi styrter. Færdige som popsangere.
Det er altså vigtigt.
Den kommer kun med, hvis den er død.
Jeg melder mig frivilligt, hvis I er blevet for glade for den.
Rolig, Linh. Ingen skyder Bo Tat.
Har I en pakke til veterinær David Poole?
Ja.
Bedøvelsesmiddel til dyr. Hun kommer ikke til at røre sig.
- Bo Tat skal have en lur. - Det blæser jeg på.
Jeg har ingen ordrer om at fragte elefanter. Hav en god krig.
Hr. major... Måske skulle De læse dette her.
Dette er en hemmelig opgave, De ikke er informeret om.
Hvis De bliver spurgt, fragter De tunfisk.
- Tunfisk? - Netop.
- Skal vi fragte en elefant? - Hvilken elefant?
10 minutter!
Jeg er ansvarlig for, hvad der sker i lastrummet.
Hvis den bevæger sig, får I en flyveelefant at se.
Morsomt...
Brevet?
Fra general Westmoreland. Jeg har otte tilbage.
Jeg kunne ikke få elefantbedøvelse. Det har de kun i London Zoo.
- Hvad er det? - Vandbøffelbedøvelse.
Det er ikke helt så stærkt, men man øger bare dosis.
Kors!
Hun får en nu og en senere, hvis det behøves.
Hvordan skal hun sluge dem?
Ifølge anvisningerne skal de ikke sluges...
Held og lykke, dyrlæge Poole!
Jeg lovede at hjælpe jer, men jeg stopper ikke hånden i en elefantrøv.
På tredje.
- Hvad vælger du? - Lige.
Stå stille, store kuffert!
- Du er underlig! - Godt udtænkt, Poole.
Nu skal vi have hende om bord, inden det begynder at virke.
Var det ikke for sjov? Bo Tat skal ikke med flyet.
- Hvabehar? - Bo Tat kan ikke lide at flyve.
- Hvor ofte flyver hun? - Bo Tat kan ikke lide fly!
- Vi tager en lastvogn. - Vi tager flyet.
- Det her ordner jeg. - Så gør det!
Skynd dig, før hun falder i søvn herude.
En flink amerikaner, hvad? Synes du selv, du er toppen? Du er bunden!
Det er I alle sammen!
- Forsigtig! - Sig til hende, hun skal lægge sig.
- Hvad har I gjort ved Bo Tat? - Sig til hende, hun skal lægge sig.
Teknisk knockout.
- Hvad har I gjort? - Hun er uskadt.
Amerikanere dræber alt!
- I har dræbt Bo Tat! - Hun er ikke død.
I har dræbt Bo Tat!
Hun har det fint.
Hun sover bare.
Hvad er det første, du vil gøre, når du kommer hjem?
Give mor et knus og et stort kys.
- Og hvad så? - Hente Kleenex'er til hende.
Hun kommer til at græde spandevis. Hvad venter der på Dem?
En hammer. Min bror har et taglægningsfirma i Fort Lauderdale.
Han vil have mig ind som partner. Jeg har været soldat for længe.
Nu vil jeg have et rigtigt liv.
Hvad kysser De?
- Ingenting. - Jo, sig det nu.
Det er fjollet... Min første tjeneste i Vietnam var i Da Nang.
Jeg var bange og nervøs som alle andre og havde hjemve.
Jeg gik forbi en cola-automat, og pludselig trillede en cola ud.
Jeg drak colaen og beholdt kapslen som maskot.
- Har den bragt held? - Jeg tror ikke på den slags.
- Men to år uden en skramme... - Må jeg købe den?
- Jeg kan ikke sælge den. - De får 20 dollars!
- Nej, behold pengene. - 40 dollars, så?
- Hvis det betyder så meget... - Den er fra den flaske, han drak nu.
Majoren vil tale med Dem, hr. kaptajn.
Farley, se det store, smukke dyr! Hvordan kan du afsky sådan en?
Vi har fået en slem modvind. Giv pusser næste dosis, kaptajn.
Vi skal give elefanten den anden pille, Poole...
Farley havde et uheld med den anden pille.
Hvor længe sover hun?
En pille bedøver en vandbøffel i seks timer. Bo Tat er som tre...
- Hvor længe har vi? - En time til, mindst.
Jeg... brugte metersystemet.
Sig, at det var dig.
- Den er vågnet! - Virkelig? Ud med den!
Tryk på knappen!
Skyd den!
- Luk lugen! - Vi kommer til at dø!
Tilbage til cockpittet, lille pilot.
Vent! I kan ikke efterlade mig her!
Jeg ringer til LBJ! Jeg vidste det!
Gutter? Vent på mig, gutter!
Stands!
- Bo Tat er bange! - Du må ikke løbe vild.
- Slip! - Slip ham.
- Så kan han og elefanten forsvinde. - Ellers forsvinder Bo Tat i al fald.
Jeg går med ham.
Vi har hinanden.
Jeg passer på dig. Du er min, Bo Tat.
Jeg sagde til amerikanerne, at du ikke kunne lide fly.
Nu har de fået sig en lærestreg, ikke sandt?
Bo Tat, undskyld, vi skræmte dig.
Bo Tat forstår amerikansk.
Du skal til et smukt sted i bjergene, hvor du vil blive elsket og agtet.
Hvor luften er kold og frisk, og vandet er svalt og sødt.
Det sted, du kommer fra, og hvor du hører hjemme.
Kom med mig.
Jeg så dem komme ud af et fly.
- En elefant? Er du sikker? - Ja.
En elefant... Hvorfor?
Jeg har det!
Elefanten er symbolet for det republikanske parti.
- Nixon er republikaner! - Vær ikke dum.
Giv straks oberst Nguyen besked.
Vi er her. Ikke så langt fra Tuy Hoa. Måske 15 km.
Vi er der i morgen, og der får vi en lastvogn.
- Elefant i en lastbil i en krig... - Pærelet.
Du får de der hundetegn af guld, hvis du henter mig.
Jeg kan ikke blive her i nat. Send bare en af sted. Vent lidt.
- Hvad laver du? - Skaffer øl og bøffer.
Og feltsenge. Måske endda lidt is.
Så kunne jeg jo tage med piloten tilbage...
Kommer der en helikopter, ved fjenden, vi er her!
I fik elefanten! Jeg skal ligge på stranden nu, ikke tænke på slanger.
- Slanger? - Nej, du skal ikke være her.
Lad mig kontakte general Richardson. Han kan sikkert få dig overført.
Frem med provianten! Her bor vi i nat.
Nu ville du gerne have din lykke-kapsel, ikke?
Hvad laver du?
H.A. skal snart hjem og håber på held nok til, at det går godt.
- Vil du have held? - Sælger du vietnamesiske kapsler?
Linh sælger ikke noget.
Her bringer elefanter held.
Hvis du vil have held, så rør ved Bo Tat.
Nå...
Hvad er uheld?
Hvis man fløjter i mørket, bider slangerne en.
- Slanger. - Det er ikke det værste.
Hvis man ser en ugle om natten, dør der en i familien.
- Var det det værste? - Nej!
Ugler er intet imod krager. Ser man en krage, bringer det uheld.
- Hvad sker der så? - Hvis man ser en stor, sort fugl...
Så skal man løbe sin vej.
Det her er virkelig et smukt land. Jeg er chokeret.
- Ja, det minder lidt om hjemme. - Har I rismarker i Iowa?
Det har Arkansas. Jeg mente, at...
Hvad mente du? Hvad er det, der minder om hjemme?
Lammende luftfugtighed? Smittebærende insekter?
Eller at en snigskytte når som helst kan skyde en kugle for panden?
Poole, du trives vist ikke her. Hvad er det med dig?
Jeg elsker det. Det gør alle.
Den eneste amerikaner i Vietnam, der ikke vil være her. Så er det nok!
Giv mig!
Kom så!
- Hvor skal du hen? - De skal hjælpe til.
For helvede! Misforstå mig ikke.
Jeg elsker at gøre gode gerninger, men vi skal jo finde en lastvogn!
Det tager ikke lang tid. Desuden kan det give os noget.
Måske giver de dig stubben.
Leg bare barmhjertig samaritaner. Jeg fortsætter med vores opgave.
Gå bare hen og leg!
Prøver de at få en elefant til Dak Nhe for at erstatte den, vi dræbte?
Den du dræbte, Quang. Ingen amerikanske løfter skal kunne holdes.
De må ikke nå frem til Dak Nhe!
- Hvor er de henne? - De kommer straks.
- Stor stub. - USA har vundet noget uden ét skud.
Vi mistede to timer og har ingen lastvogn, så...
Hvad med en gammel dieselvogn med fem meter lad? Duer den?
De fik den i bistand, men har ikke råd til benzin, -
- så vi fik den som tak.
- Hvor længe har du haft Bo Tat? - Altid. Hun var fars.
- Hvad skete der med din far? - Han døde.
Hvordan skete det?
Tror du, det var os?
- Jeg ved det ikke. - Jeg håber det ikke.
Oberst Nguyen, jeg har fundet amerikanerne og elefanten.
De kommer ikke ud af byen.
Køleren lækker. Jeg prøver at lave den.
Kan jeg hjælpe til?
Jeg må tilbage til Saigon. De har taget mig til fange.
Poole... Jeg taler faktisk sproget.
- Det var for sjov. - Mere sjov, så ved du, jeg ringer.
Vi skal have mad til elefanten.
- Hold op! - Bo Tat skal røre sig.
Hun skal have mad, vand. Hun er sulten.
Og tørstig!
Nu!
Tag hende hen til springvandet, så hun kan drikke. Hun får mad senere!
Bo Tat, hvad har du spist, skat?
Et øjeblik...
Omring dem. Angrib på min kommando.
- Hvor skal hun hen? - Nej!
Kaptajn Doyle og kaptajn Cahill! Hjælp!
Bo Tat!
- Få hende til at standse, Linh! - Kom tilbage!
Pas på!
Åh gud!
- Jeg beklager hønsene... - Vi må have vendt elefanten!
Vi må have elefanten til at gå tilbage.
Vend hende!
Kom!
Vi har ikke...
Gud!
Så kører vi.
Tag fat!
- Skynd dig! - Vent!
Langsommere, kaptajn!
Løb, Farley!
- Det der lyder ikke godt. - Vi kan ikke standse.
De er sikkert efter os. Ham fyren var ikke alene.
De prøver at falde ind, men de har alle den samme frisure.
Hvor skal han hen?
- Hvor skal du hen? - Saigon.
- Kom her! - Jeg ringer til Richardson...
Ja, gør det! Jeg kan ringe ham op for dig. Jeg er led og ked...
Jeg har fået nok! Jeg kunne være død i et flystyrt, blev nær lynchet, -
- og nu er min uniform dækket af elefantlort!
Ring gerne til general Richardson og sig, at jeg gik i seng med hans kone!
Vent lidt... Gik du i seng med Udryd-dem-alle-Richardsons kone?!
- Jeg troede, det var hans datter. - Det havde nok været i orden.
Saigon er den anden vej.
Desuden ligger den nærmeste by, Hau Bon, 50 kilometer op ad floden.
Og din eneste chance for at overleve er at blive hos os!
Overophedet.
Hvad skal vi gøre?
Vente. Der dukker noget op. Mit motto er "hav tiltro".
Mit motto er "masser af sprængstof".
Fyld bilen med miner og granater.
Sæt en udløsertråd i døren, så når nordvietnameserne åbner den, bang!
- Med lidt held ryger broen også. - Held? Folk bruger broen hver dag.
Har du glemt, at det her er en krig?
Nordvietnameserne er efter os af én eneste grund:
For at slå os ihjel! Deres liv er mit ansvar.
Så tilgiv mig, at jeg ikke er urolig over at forstyrre lokaltrafikken!
Hvordan ved du, de kommer først? Tænk, hvis det er skolebørn?
Har du tænkt på det? Nej! Hvorfor? Fordi fyre som dig ikke tænker!
Mig? Hvad med dig selv?
Vi andre risikerer livet, så du kan rejse hjem med ren samvittighed!
Når du er oppe på taget med din bror og ser tilbage på din militærtid, -
- kan du måske ikke lide det, du ser. Intet, du gjorde før Vietnam, tæller.
Så du vil gøre noget godt, før du skal hjem. Fint!
Men du redder ikke en unge eller stopper en granat. Du vælger det her!
Og dermed bliver vi indblandet!
Men det tænkte du ikke på, vel? Nej!
Hvorfor? Fordi fyre som dig ikke tænker!
Hold op!
- Træk mig op! - Ræk mig hånden!
Kom du noget til?
Godt, jeg bestemte mig for at blive.
Jeg vil nødig starte nye fjendtligheder, men hvad gør vi nu?
Som sagt: Hav lidt tiltro.
Hører jeg værre, eller synger du værre?
Du hører værre! Det kunne ikke blive værre.
"Tiltro!" Du vidste, båden var på vej.
Min første tjeneste var i Hau Bon.
Hver onsdag kom monsieur Goddard og "Marie Antoinette".
Han kom med de bedste oplysninger om Vietcong.
Jeg elsker jo Amerika!
Og du gav Vietcong de bedste oplysninger om os.
Jeg elsker alle... Er der nogen, der vil have vin?
Vin? Det her er ingen fernisering!
Vort motto er "befri de undertrykte", ikke "spis, drik og vær glad"!
Nu er det!
Hvad har jeg gjort? Jeg burde være ude på opgave med en elitestyrke, -
- ikke i "McHale's Navy" med Dumbo, mr. French og De Tre Fjolser!
Dung lai. Det betyder "stop".
Di. Det betyder "gå".
Prøv nu!
Godt. Du kan to af de tre vigtigste ord for elefanter.
- Hvad er det tredje? - Le suong di.
Det betyder "træd ned fra mig".
- Kan du skaffe mere bedøvelse? - Det nød du rigtig, hvad?
Linh havde ret! Du er underlig.
Ja, så meget, du vil have.
Vi går i land ved Hau Bon. I morgen tager vi en sti, -
- som forhåbentlig ikke holdes af fjenden, ned til Pleiku.
Fredag flyver vi Bo Tat til Dak Nhe -
- og fører hende ind i byen ved middagstid. Pærelet.
Ned!
Hold jer nede!
Hold inde, Farley! De er for langt væk.
De rammer os i femte forsøg! Jeg er i artilleriet.
Siksak med båden!
Videre sådan.
- Hvad er der galt med Bo Tat? - Hun har ondt her.
Hun er søsyg!
Hun kaster op!
Når barnet spørger, " hvad var det værste?", så kender jeg svaret nu!
Kan du ikke sejle hurtigere?
I sænker min båd!
Måske ikke.
Jeg kender da ikke nogen, der kan give mig dit hoved i en pose!
Det var for sjov! Du er som en bror for mig...
Hvordan skal jeg skaffe en Triumph Spitfire? Din lille lort!
Nej, undskyld... Jeg skaffer den.
Giv mig det lokale artilleri. Jeg har ikke tid til noget med tilladelser.
Det røv... Han er lige her. Øjeblik.
Vi er på floden Song Ba og jages af nordvietnameserne.
Hvem taler jeg med? Barney! Går det godt? Hvad laver du i Hau Bon?
Vi har brug for hjælp. Vi anmoder om artilleristøtte.
Beskyd koordinaterne BR35411059. Affyr en prøvesalve.
- Perfekt, Barney! - Nej, vi var nær blevet ramt.
Vi bevæger os. Koordinaterne bliver perfekte om cirka...
Fyr! Nu...
Spring!
Fra nu af hedder du "Den brune bomber"!
Vil du prøve det?
Jeg har fundet et overnatningssted.
Hvad er det her for et sted?
- Et gammelt tempel. - Buddhistisk?
Tamgiao, for at være nøjagtig.
Lidt buddhisme, lidt konfucianisme og lidt taoisme.
Hvorfor er der elefanter overalt?
Ifølge tamgiao er elefanten en gud.
Ikke en gud, men Guds fader.
I begyndelsen var elefanter hvide.
De fløj i luften blandt skyer og regn.
En dag fløj en elefant ned og ind i dronning Maya, -
- mens hun sov og drømte.
Hun fik et barn. Prins Siddhartha Gotama. Buddha.
Elefanten er Guds fader.
Det var en fin historie, du fortalte.
Især de flyvende elefanter. Men den var bedre, hvis den begyndte:
"I begyndelsen var alle elefanter sorte."
Vi har intet valg. Det bliver denne her sti over passet til Pleiku.
- Er passet ufarligt? - Det ved jeg ikke.
Vi kan spørge, men fem amerikanere og en elefant vækker nok mistanke.
Vi kan sende Linh. Ingen mistænker ham.
Nej, det kan vi ikke. Den risiko kan vi ikke løbe.
For mig er det lige meget, hvem der dræbte din familie. Også for dig?
Vietcong dræbte mor og søster.
Men Linh ved ikke, hvem der dræbte far. Linh og far var på vej hjem.
Et stærkt lysskær.
Alt skete så hurtigt. Folk råbte.
Skud. Far holdt fast om Linh.
Bo Tat løb. De skød Bo Tat.
Far og Linh faldt lidt fra hinanden. Far løb hen til Linh.
Så faldt han. Han var skudt.
Linh lå stille.
Bo Tat reddede Linh. Mændene skød Bo Tat flere gange.
Bo Tat løb meget langt.
Bo Tat reddede mig.
Blev du såret?
- Du sagde, du lå stille. - Fordi jeg var så bange!
Far døde, fordi jeg ikke hjalp ham!
- Nej, ikke derfor. - Jeg var bange!
Hvem som helst ville være bange.
- Det var ikke din skyld, Linh. - Hvis var det så?
Folks.
Folk langt herfra.
- Folk, der aldrig har været her. - Linh forstår ikke!
Hvordan kom du til Ban Don?
Amerikaner tog Linh. Lovede at få ham tilbage til bjergene.
Gjorde det aldrig. Løj for Linh.
Jeg tager dig tilbage til bjergene.
Det lover jeg.
Linhs far var en god far. Den bedste.
Det var han sikkert.
- Er stien til Pleiku ufarlig? - Ja, det er den. Ingen FNL.
Jeg skulle bare tisse.
- Jeg ville ikke vanhellige templet. - Glem det.
Han ville vel skaffe mad. I så fald får de at vide, vi er her.
- Jeg må hente ham. - Vi mødes i Pleiku.
Hvordan skal vi flytte på gamle Bo?
- Linh lærte Farley kommandoerne. - Nej, han gjorde ej.
Jo, men...
- Tag en med dig. - Det var min skyld. Jeg går med.
Sært...
- Jeg kan ikke bevæge benene... - Jeg går med.
Han har mit ur.
- Hvor er dine amerikanske venner? - Jeg har ingen.
Få hende til at gøre det med foden.
- Den kan jeg ikke. Hjælp mig up. - Tag geværet.
Sæt din fod på mit ben. Vil du hjælpe til? På tre. En, to, tre!
- Jeg er oppe. - Fint!
Jeg ved nu ikke...
- Hun er parat. - Eller vred.
Denne vej går rundt om landsbyen.
- Denne vej! - Jeg ved ikke, hvordan man drejer.
- Så stands hende! - Ja, ja... Di!
Nej, di... dung...
Sig til mor, at jeg elsker hende!
Stands!
Stands, dit tossede dyr!
Bo Tat, er du kommet for at hente Linh?
Farley! Du er elefantdriver!
Du reddede mig!
Er du uskadt?
- De slog ham virkelig. - Så mange slag.
Så da jeg sagde, I var i Hau Bon, troede han på det.
Sagde du, vi var i Hau Bon?
Hvorfor kom du herind?
Du ville vide, om stien var ufarlig. Det var kun Linh, der kunne spørge.
Inden de tog Linh, fik Linh at vide, stien er fin. Stoler du nu på Linh?
Jeg stoler på Linh.
I giver mange knus.
PLEIKUS FLYBASE
Aflyst?
- Hvordan kan den være aflyst? - Doyle fik ret. Byen behøves ikke.
Da I var på safari, flyttede de Ho Chi Minh-stien. Og der bliver den.
- Byen har ikke strategisk interesse. - Nå, det har den ikke?
Major Pederson... Vi er så tæt på. Lad os afslutte, hvad vi påbegyndte.
- Og flyve elefanten... - Hvortil?
Til landingsbanen ved landsbyen? Nordvietnameserne har sprængt den.
Der er ingen steder at lande med elefanten. Opgaven er forbi!
- Hvad med Linh og Bo Tat? - Hvem?
- Drengen og elefanten, sir. - Send dem bare hjem igen.
- Hvor skal du hen? - Det kan jeg ikke sige.
For så skal du prøve at standse mig, ellers kommer du for en krigsret.
Opgaven er aflyst, men det blæser kaptajnen vist på.
- Vil du stjæle en lastvogn? - Om nødvendigt, ja.
Så kan vi lige så godt stjæle et fly.
Er du urolig, fordi der ingen landingsbane er? Den behøves ikke.
Husker du, jeg foreslog en traktor? Hvordan havde vi fragtet den?
Traktorer behøver ikke landingsbaner... Poole?
- Vi skal bruge faldskærme... - Vi?
Ja, kaptajn. Vi.
Er I med?
Hvis du tager ét skridt mod Dak Nhe med elefanten, er din karriere slut.
Vi har nok alle brug for at gøre noget godt, inden vi rejser.
- Hvilken vej tog de? - Over bjergene til Pleiku.
FORTROLIGT
Det er vanvid! Bo Tat er ingen traktor!
Viste du lige menneskelige følelser?
Ja, jeg har ondt af hende. I siger ikke til nogen, jeg sagde det, vel?
Det er så hemmeligt, at vi ingen melding får fra tårnet.
Total radiotavshed. Det her er ikke engang sket.
De tog en 123'er.
- Hvornår? - For fem minutter siden.
Sig, de skal vende om! Området er fuldt af fjendtligt luftværn.
Et transportfly lettede fra Pleiku klokken seks. Skyd det ned.
- Vær ikke nervøs. - Jeg har aldrig sprunget før.
Hun har heller ikke. Ser hun nervøs ud?
Hør her. Bo Tats og kassens faldskærm udløses automatisk.
Den åbnes af remmen, så snart hun er uden for flyet.
I tre springer før Bo Tat. Frit fald, til I har talt til ti, så trækker I.
Forstået?
I må ikke sidde fast i Bo Tats liner, og I skal lande et stykke fra hende.
Kaptajn Cahill og jeg bliver her, til Bo Tat er ude. Så springer vi.
- Spørgsmål? - Får Linh en?
Du skal blive om bord.
Linh kan få min, og jeg kan blive her...
- Linh skal med Bo Tat! - Det er for farligt. Du må ikke.
- Du lovede, vi kom hjem. - Du og Bo Tat ses om nogle dage.
- Først skal du tilbage med piloten. - Du lyver!
Du har ret. Jeg lovede at få dig hjem, og det gør jeg.
Jeg bliver her hos dig.
Jeg følger dig hjem til bjergene og tilbage til Bo Tat.
Men du kan ikke følge med hende nu.
En til!
- Gå ned under radarhøjde. - Det er et fragtfly!
- I kan ikke springe fra denne højde. - Vi går op, når vi nærmer os byen.
Nu! Gå op nu!
- Alle må springe. - Kan I flyve over byen?
Ét forsøg.
- Vi springer nu! - Gør jer klar.
- Der er en ændring i planerne. - Vi nærmer os byen!
Parat!
- Parat? - Spring!
Jeg har glemt noget derinde... Jeg er en kontorfyr, sidder bag et...
Er det ikke herligt?
Af sted!
Skønt, ikke?
Hold om mig.
Hold fast!
Jeg ordner det.
Gudskelov!
Målet snart i sigte, kammerat Quang.
Målet i sigte. Afventer ordre.
Kammerat Quang?
Skyd ikke. Jeg gik ikke ind i hæren for at skyde elefanter.
Især ikke en, der flyver.
Kære Gud, hvis jeg overlever, vil jeg aldrig mere lyve...
Du er dødsens, Farley! Jeg sværger, at jeg slår dig ihjel.
Åh gud!
Linh kan godt lide knus!
Pas på!
- Er hun uskadt? - Alt er fint-fint!
Hvor er H. A?
Hent en stige!
- Bak hende ud! - Du skal gøres klar til ceremonien.
Kast våbnene fra jer!
I bragte elefanten meget langt. Beundringsværdigt. Gratulerer.
En skam, I har haft så meget besvær forgæves.
Hvis jeg var dig, ville jeg forsvinde.
Elefanten skal dø.
Kast våbnene fra jer!
Forstået, Whiskey Tango. Kom ind.
Crossbow 6, slut.
Hvad sagde han?
Den gode nyhed: Tilfangetagelsen af Nguyen gør dig til en helt.
- Og den dårlige? - Stien er flyttet hertil igen.
Pederson vil have, du skal blive.
Meget dårlige nyheder...
- Jeg skal rejse herfra nu. - Du kan ikke lide at være her.
Jeg elsker at være her.
Mere end noget andet sted, jeg har været.
Du kan ikke lide Linh.
- Du ved, det ikke er sandt. - Hvorfor rejser du så?
Ligesom du måtte derhen, hvor du hører til, -
- må jeg også derhen, hvor jeg hører til.
Glemmer du så Linh?
Når jeg glemmer at trække vejret.
- Pas godt på dig selv, Linh. - God rejse hjem!
- Held og lykke. - Tak.
- Jeg håber på at blive Grøn Baret. - Godt arbejde, soldat.
Hvis der er noget, du har brug for...
Sam...
Når du står på taget med din bror...
...vil du kunne lide det, du ser.
- Passer du Bo Tat? - Ja, det gør jeg. Mor dig godt.
Jeg så en flue gå Jeg så en myre stå
Ja, alt det har jeg set Jeg så en stor kold brand
Filmen er baseret på en sand historie
Men det jeg så er jo ingenting når jeg har set en flyveelefant
Når jeg har set en flyveelefant
Tekster: Amalie Foss